פירוש נוסף ערך זה עוסק במוזיקאי אנגלי. אם התכוונתם לטניסאי אמריקני, ראו ג'יימס בלייק (טניסאי).

**ג'יימס בלייק** (באנגלית: **James Blake**; נולד בשם **ג'יימס לית'רלנד** - **James Litherland**; נולד ב-26 בספטמבר 1988) הוא זמר, מפיק ומוזיקאי אלקטרוני בריטי, זוכה פרס מרקיורי.

ביוגרפיה
--------

מגיל צעיר נמשך בלייק, שאביו הוא מוזיקאי רוק מתקדם, למוזיקה ולנגינה, וכילד קיבל שיעורים בפסנתר. לאחר הלימודים בתיכון למד באוניברסיטת גולדסטון בלונדון והשלים תואר במוזיקת פופ.

בלייק התחיל את קריירת המוזיקה שלו כאשר שחרר ביולי 2009 באנגליה את מיני-אלבום הבכורה שלו, "Air & Lack Thereof". הוא התחבב במהרה על שדרן הBBC One המוערך, ג'יילס פטרסון, שהזמין אותו לעשות מיקס מיוחד בתוכנית שלו, המואזנת ברחבי העולם. באותה תקופה בלייק למד מוזיקה פופולרית בקולג' גולדסמית'. בשנתו השנייה, במסגרת מטלת הלחנה, הוא הגיש את האי.פי השני שלו, Klavierwerke.

במאי 2010 שחרר בלייק את האי.פי השלישי שלו, CMYK. שיר הנושא, CMYK, זכה להשמעות רבות בתוכנית הרדיו של ניק גרימשו ב-BBC ONe ובתחנות נוספות.

בינואר 2011 הגיע למקום השני ברשימת הסאונד של 2011 של ה-BBC.

אלבום הבכורה של בלייק "James Blake" יצא בבריטניה ב-7 בפברואר 2011. הסינגל הראשון ממנו, Limit To Your Love, יצא בבריטניה בנובמבר 2010, והופץ ברחבי אירופה בינואר 2011. את "Limit To Your Love", שכתב בלייק, ביצעה במקור הזמרת פייסט, ונכלל באלבומה "The Reminder" שיצא באפריל 2007. אלבומו השני, "Overgrown", יצא ב-2013. ב-5 במאי 2016, שחרר בלייק בהפתעה את אלבומו ה-3, "The Colour in Anything", שכלל 17 שירים.
ב-18 בינואר 2019 יצא אלבומו הרביעי Assume Form. בשנת 2014, הועמד לפרס גראמי לתגלית השנה.

ב-26 ביולי 2023 הוציא את הסינגל "Loading".

סגנון מוזיקלי
-------------

היצירות המוקדמות של בלייק הן עבודות אלקטרוניות מקוטעות, המושפעות ממוזיקת הרייב הבריטית ומסגנון הבאס הבריטי, כמו גם מהטריפ הופ והאר אן בי של שנות התשעים. בשלושת המיני-אלבומים הראשונים שירתו של בלייק לרוב מוסתרת ומעובדת ואת המקום המרכזי תופסים סימפולים מאר-אן-בי משנות התשעים, תדרי סאב-בס בולטים ומקצבים מתוחים ומינימליסטיים. בתקופה זו תויגה יצירתו על ידי המבקרים כמוזיקת ״פוסט דאבסטפ״, ברמיזה לתנועתו אל מעבר למאפייני הסגנון.

עם הופעת אלבום הבכורה ב-2011 החלו קולו של בלייק והנגינה בפסנתר לתפוס מקום מרכזי יותר, ומבני שיר מסורתיים נעשו גלויים יותר בקטעים ששחרר, משקפים השפעות מגוספל, מוזיקת נשמה ואמביינט. האלבום השני, Overgrown, המשיך מגמה זו, משלב גישה אלקטרונית עם סגנון דמוי בלדה ושירה עדינה המושפעת מסול, בהשתתפות אמן ההיפ-הופ ריזה והמוזיקאי האלקטרוני בריאן אינו.

על התפתחות סגנונו המוזיקלי של בלייק כתב המבקר מארק פישר: ״ההאזנה החוזרת ליצירותיו של בלייק ברצף כרונולוגי דומה להאזנה לרוח רפאים המקבלת בהדרגה צורה חומרית, או לשמיעת צורת השיר מתגבשת מתוך האתר הדגיטלי״. הסופר מדיסון מור ציין את השימוש הבולט במינימליזם ובשקט ביצירה של בלייק.

דיסקוגרפיה
----------

### אלבומי אולפן

* 2011: James Blake
* 2013: Overgrown
* 2016: The Colour in Anything
* 2019: Assume Form
* 2021: Friends That Break Your Heart
* 2023: Playing Robots Into Heaven

### מיני אלבומים

* 2010: The Bells Sketch
* 2010: CMYK
* 2010: Klavierwerke
* 2011: Enough Thunder
* 2011: Love What Happened Here
* 2014: 200 Press

קישורים חיצוניים
----------------

ויקישיתוף מדיה וקבצים בנושא **ג'יימס בלייק** בוויקישיתוף
* 

* אתר האינטרנט הרשמי של ג'יימס בלייק (באנגלית)

* אתר האינטרנט הרשמי של ג'יימס בלייק
* ג'יימס בלייק, ברשת החברתית פייסבוק

* ג'יימס בלייק, ברשת החברתית אקס (טוויטר)

* ג'יימס בלייק, ברשת החברתית אינסטגרם

* ג'יימס בלייק, ברשת החברתית טיקטוק

* ג'יימס בלייק, סרטונים בערוץ היוטיוב

* ג'יימס בלייק, באתר אייטונס (באנגלית)

* ג'יימס בלייק, באתר ספוטיפיי

* ג'יימס בלייק, באתר סאונדקלאוד (באנגלית)

* ג'יימס בלייק, באתר Last.fm (באנגלית)

* ג'יימס בלייק, באתר AllMusic (באנגלית)

* ג'יימס בלייק, באתר MusicBrainz (באנגלית)

* ג'יימס בלייק, באתר דיזר

* ג'יימס בלייק, באתר Discogs (באנגלית)

* ג'יימס בלייק, באתר Songkick (באנגלית)

* ג'יימס בלייק, באתר Genius

* ג'יימס בלייק, באתר SecondHandSongs

* ג'יימס בלייק, באתר בילבורד (באנגלית)
* "Limit To Your Love", בביצוע ג'יימס בלייק, וידאו קליפ של השיר באתר יוטיוב
* ארנון בן דרור‏, ג'יימס בלייק: "מקווה להיחשף למוזיקה ישראלית" - ראיון, באתר וואלה!‏, 23 בינואר 2012
* אתר למנויים בלבד משה קוטנר, ג'יימס בלייק צריך לעדן את הלוליינות, באתר הארץ, 14 באפריל 2013
* אמרי מרמור‏, "Overgrown" של ג'יימס בלייק: יותר קומוניקטיבי, לא פחות טוב, באתר וואלה!‏, 21 באפריל 2013
* שי סגל, ‏החדש של ג'יימס בלייק: אלבום מגובש שעושה את העבודה, באתר "Time Out ישראל", 10 במאי 2016
* אתר למנויים בלבד דור ציפורי, החדש של ג'יימס בלייק הוא אלבום להתאהב בו, באתר הארץ, 27 במאי 2016
* רז ישראלי, ג'יימס בלייק החדש: כל המוסיף יופי גורע, באתר nrg‏, 26 ביוני 2016
* אתר למנויים בלבד איתמר זהר, ג'יימס בלייק יצא מאזור הנוחות בגלל ביונסה, וכמעט הלך לאיבוד, באתר הארץ, 24 בינואר 2019

הערות שוליים
------------

1. ↑  עינב שיף, ג'יילס פיטרסון חוזר לישראל, וואלה!, 6 באוקטובר 2011
2. ↑  James Blake Shares New Single "Loading": Listen, Stereogum, ‏2023-07-26 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb165028147 (data)
* GND: 1013079930
* ICCU: MODV648393
* ISNI: 0000 0001 2036 415X
* LCCN: no2011042897
* MusicBrainz: 8dc08b1f-e393-4f85-a5dd-300f7693a8b8
* NKC: xx0168493
* SUDOC: 157442683
* VIAF: 169625994
* WorldCat: lccn-no2011042897

 |